KSL:ผลงานไตรมาส 3/59 ต่ำกว่าคาดแนะนำถือราคาเป้าหมาย 3.44 บาท
KSL ประกาศกำไรสุทธิที่ 87 ล้านบาท (-51% เทียบไตรมาสก่อนหน้า, -62% เทียบช่วงเดียวกันของปีก่อน) ในไตรมาส 3/59 ซึ่งต่ำกว่าที่เราและตลาดคาดราว 53% จากอัตรากำไรขั้นต้นที่ต่ำกว่าคาดแนะนำถือราคาเป้าหมาย 3.44 บาท
16 ก.ย. 2559

บล.ซีไอเอ็มบี ระบุในบทวิเคราะห์วันนี้(16 ก.ย.) ว่า บริษัท น้ำตาลขอนแก่น จำกัด (มหาชน) หรือ KSL ประกาศกำไรสุทธิที่ 87 ล้านบาท (-51% เทียบไตรมาสก่อนหน้า, -62% เทียบช่วงเดียวกันของปีก่อน) ในไตรมาส 3/59 ซึ่งต่ำกว่าที่เราและตลาดคาดราว 53% จากอัตรากำไรขั้นต้นที่ต่ำกว่าคาด
คาดกำไรในไตรมาส 4/59 จะยังคงไม่ดีจากผลของฤดูกาล เนื่องเป็นช่วงซ่อมบำรุงเครื่องจักรประจำปี อย่างไรก็ตามมองว่า downside มีจำกัดจากราคาหุ้นที่ปรับตัวลงในช่วงที่ผ่านมา คาดกำไรของ KSL จะเติบโตได้อย่างแข็งแกร่งในปี 60 จากราคาน้ำตาลในตลาดโลกที่ปรับตัวสูงขึ้นมาก คงคำแนะนำ Neutral แต่ปรับราคาเป้าหมายลงเป็น 3.44